Hans Bendix
Store norske leksikon,Kunst og estetikk,Bildende kunst,Samtidskunst,Internasjonale tegnekunstnere
Hans Bendix var en dansk avistegner, bokillustratør og skribent, særlig kjent for sine avistegninger for de danske avisene Social-demokraten (1922–1949) og Politiken (fra 1950–). Her bidro han med både politiske karikaturtegninger og reportasje-, teater- og portrett-tegninger.
Tegner og skribent Han utdannet seg opprinnelig til maler i Paris, København og London og debuterte ved Kunstnernes Etterårsudstilling i København 1922.Ved siden av en livslang karriere som avistegner i Social-demokraten og Politiken ga han ut en rekke bøker med egne tekster og illustrasjoner. Han ga blant annet ut egne erindringsbøker i fire bind og reportasjebøker med tekst og tegninger fra sine reiser i flere land.Tegnestilen hans var lett og uttrykksfull, han festet flyktige bevegelser, mimikk og personlige karaktertrekk til papiret. Ofte skildret han kvinnekroppen i sine tegninger og bokillustrasjoner. Han utførte også en rekke portretter av kjente internasjonale kunstnere, som for eksempel Marc Chagall. Disse er blant annet samlet i boken Krop og kontrafejer (1974).Han var medredaktør i de danske antinazistiske tidsskriftene Aandehullet og Kulturkampen på 1930-tallet, og under andre verdenskrig (fra 1941–1945) levde han i eksil i USA på grunn av sine antinazistisk- satiriske tegninger.Bendix virket også som litteratur- og kunstkritiker. Han var formann for Danske Bladtegnere 1949–1960 og medlem av kunstnerforeningen Grønningen fra 1928 (æresmedlem 1976). Nasjonalmuseet for kunst, arkitektur og design i Oslo eier flere av hans karikaturtegninger. Litteratur Arnheim, Louise m.fl. (1996). Hans Bendix`tegninger. Registratur. Det kongelige Bibliotek. København. Fulltekt hos Det kongelige Bibliotek Les mer i Store norske leksikon bokillustratør  karikaturtegninger andre verdenskrig Nasjonalmuseet for kunst